Kiállításmegnyitó − Téli Tárlat 2026
2026-01-29 18:00 - 19:30 UTC | GALÉRIA, Alsó utca 2., Érd, 2030, Magyarország
Az Érdi Galéria tisztelettel meghívja Önt és barátait
a TÉLI TÁRLAT 2026 című kiállításának megnyitójára
2026. január 29-én, csütörtökön, 18 órára.

Köszöntőt mond:
DR. CSŐZIK LÁSZLÓ, Érd Megyei Jogú Város polgármestere
A kiállítást megnyitja:
MAJSAI RÉKA művészettörténész

A kiállítás megtekinthető 2026. március 7-ig, a galéria nyitvatartási idejében, szerdán 14−20 óráig, csütörtökön és pénteken 13−18 óráig, szombaton 10−14 óráig.

TOVÁBBI INFORMÁCIÓ A KIÁLLÍTÁSRÓL

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Téli Tárlat 2026
2026-01-29 18:00 - 2026-03-07 14:00 | GALÉRIA, Alsó utca 2., Érd, 2030, Magyarország
>> Ugrás a következőre >> A kiállított művek – leírások az alkotóktól
Hagyományos csoportos kiállítás az Érden és Érd vonzáskörzetében élő alkotók munkáiból.
A Téli Tárlat 2026 című kiállítás 2026. március 7-ig látogatható a galéria nyitvatartási idejében.
Kiállításmegnyitó: 2026. január 29., csütörtök, 18:00
Szervező: Szepes Gyula Művelődési Központ és Városi Könyvtár
Együttműködő partner: Érd Média
A kiállítás létrejöttét segítette: Érd Megyei Jogú Város Önkormányzata
Kiállító alkotók
BARABÁS Irén // BÁRÁNY T. Rézia // BENKÓCZY Péter Sr. // COMBARRO Petra Inez // CSÓKA László // DUDÁS Kriszta // FERENCZI Vilmos // FITOS Györgyi // GÉCZI Ildikó // GERGELY-FARNOS Lilla // GOMBOS Ibolya // HOMOLYA Gábor // ILKA Gábor // KARSCH Manfred // KESSELYÁK Rita // KOPPÁNY Attila // KOVÁCH Gergő // KOVÁCS János Zoltán // KOVÁCS Mátyás // KRICZKI Tamás // LÁSZLÓ Emőke // MAJORNÉ BÁNICZKI Julianna // MOLNÁR-GÖB Zoltán // NAGY Kálmán // NAVRATIL Zsuzsanna // NÉMETH Melinda // NIMSZ Terézia // PÁCZELT Andrea // PÁLFALVY Éva // PAPP Erzsébet // PAZÁR Anna // R. NAGY Erika // REGŐS Ágnes // SOMOGYI Ferenc // SZABÓ László // SZABÓ Szilárd // SZABÓ Verona // TÁPAI Nóra // TÖRÖK Joli // VARGA Katalin // VÁROSI Ferenc // VATTAMÁNY Éva // VISZMEG Angéla // ZALAVÁRI József
A kiállított művek – leírások az alkotóktól
Barabás Irén – Vadcitrus
Autodidakta alkotó vagyok. Festeni az 1990-es évek elején kezdtem, a Poly-Art Alapítvány alkotója és aktív tagja vagyok kezdetektől, IRKA-tag is, majd a KÉK csoport alapító tagja. Ercsi város szülötteként, a város 2014-ben a festő, keramikus, és irodalmi munkásságomért Közművelődési Díj kitüntetést adományozott. 2016-ban Érd Város értéke, Érdikum kitüntető címet kaptam.
Három verseskötetem jelent meg, illetve, Vaád Éva vezette kerámia táborban ismerkedtem a több százéves, Japánból származó raku-kerámia készítéssel, melyből Érden, Ercsiben is önálló kiállításom volt. Festészetemben az olaj, akril, akvarell, tus, pasztell technikával egyaránt alkotok, legtöbbször az adott téma határozza meg a technikát. Zebegényben a Szőnyi István nyári alkotótáborban fejlesztettem tovább ismereteimet. A kiállításon szereplő képet a kertünkben pár centisből két méteressé nőtt vadcitrom termése inspirálta. Már több változatban megfestettem. Utóbbi időben akril technikával tájképeket és portrékat festek.
Benkóczy Péter Sr. – Havas rét, Börzsöny
A témát egy salföldi látogatás adta. A régi parasztház környezete és fényei ihlettek meg. A helyszíni vázlat alapján, pasztell technikával készült fotókartonra. A fotókarton fekete alapszíne különösen alkalmas fények és színek kiemelésére és ragyogására.
Dudás Kriszta – „Erosion touch”
A mű kollázs technikával készült, saját fotók feldolgozása alapján. Központi témája a test és a sziklatöredékek szimbolikus összeolvasztása, belső tájjá formálása. A fragmentált képelemek egymáshoz illesztése egy belső állapot rétegzettségét tükrözi. A tapasztalás anyaggá, a test fiktív tájjá egyesül.
Fitos Györgyi – Gyümölcstál peóniával
Van valami időtlen a csendéletekben.
A látványa leginkább harmonikus, – amire sokan vágyunk – egy olyan világban, ahol gyakran érezzük magunkat frusztráltnak, bizonytalannak.
A virágok sokszor inspirálnak, legyen az a legpompásabb állapotukban vagy az enyészet határán. Ebben a közegben jó elidőzni, anélkül, hogy tudnánk miért.
A négyzetes formák hol kiemelik, hol a háttérbe rendezik az ott szereplőket. Ezzel szerettem volna dinamikát adni a képnek.
A festmény papíron, akrilfestékkel készült.
Ferenczi Vilmos – A hatalom anatómiája
Adj nekik ellenséget!
Vedd el tőlük a Napot!
Szórj éppen annyi fényt,
hogy ne tévesszenek célt!
Fegyvert ne adj nekik!
Tudod, milyenek.
Homolya Gábor – Nesca-fé vonalak
Az absztrakt képnek beillő kollázs alapja a Burda német folyóirat szabásminta melléklete, melynek a különböző egymást metsző ruhaelem rajzolatai a perui Nazca-fennsík furcsa, máig meg nem fejtett ábráira (geoglifák) emlékeztettek. Ehhez még hozzáadódik a „Nazca” és a „Nescafé” szavak hasonló hangzása is. Számomra fontos a szavakkal való játék is. A Nesca „fé” pedig rímel a Santa Fé-re, az USA Új-Mexikó tagállamának fővárosa nevére.
A Nescafé azonnal oldódó kávét 1938-ban mutatták be, melyet Svájcban fejlesztett ki a Nestlé a brazil kormány felkérésére, a nagy kávéfelesleg felhasználására. A kollázs barna színét részben sűrű Nescaféval értem el. A művön körben a sötétbarna rusztikus felület felragasztott darált kávé. A szabásmintán néhol szabómérce is szerepel. A kollázs kiemelkedő része a Nazca-fennsíkot imitálja. A művem mélyebb mondanivalója talán a mindennapokban ránk ható reklámok, termékek, márkanevek, hírek, információk tudatalatti lecsapódása.
Karsch Manfred – Tájvízió 7.
A Téli Tárlat idején már egyre inkább a friss, üde, tavaszi színek szívmelengető atmoszférájának gondolata érlelődik bennem.
Fokozódik a természet megújulása iránti mély tiszteletem.
Vertikális kompozíciómmal igyekszem ezt a felemelő érzést még hangsúlyosabbá tenni.
Kesselyák Rita – Aranykori töredék / Kalüpszó ligete
(Rétegelt lemezre kasírozott bársony, roncsolt, preparált karton, aranyozás, akril, olaj)
…Lennie kell valahol egy lyuknak, résnek, repedésnek, ami átvisz a „másik” világba…
Ez a mű nem történetet mesél, nem ábrázolni kíván, hanem „megjelenít”, vagyis mágikus térbe hív. A jelenség mégis csak jel marad; elfüggönyzött kulissza, rom, töredék, mely inkább elfed, és a nem látható, nem ábrázolható valódi KÉP (archaikus, „aranykori”) irányába mutat, ami maga a (pszichés) Valóság. Az eredeti KÉP nem egyenlő a jellel; annál mérhetetlenül több, megelőzi azt és azon túl van. Vetkőztet, feláldoz, sebet ejt, az egészet kéri belőlünk…
Kovács János Zoltán – Lelet
A figurális ábrázolást elhagyva kutatom az emberi létezéssel összefüggő dilemmákat, félelmeket, drámát. A Lelet című munkám ennek a folyamatnak részeként az idő fogalmával foglalkozik egy fiktív csontszerkezetet idéző formával, megfoghatatlan téri dimenzióban az időtlenség érzetét keltve. Absztrakt, szürreális, ahogyan a lét maga, és az emberi természetből eredő produktumok is. Az olajfestészet technikájában erősen kötődöm a klasszikus festészet hagyományaihoz és értékrendjéhez, ugyanakkor kutatom a határokat, folyamatos felfedezésben vagyok.
Kriczki Tamás – E.U.R.
A munkám címe E.U.R, mely az 1942-es világkiállításra készült városrészre (Esposizione Universale di Roma (E42)) utal. Több épületegyüttes is született ekkor, majd évtizedekkel később ebben az építészeti szemléletben, (Rómán kívül is, egyéb nagyvárosokban) politikai indíttatásokat és ideológiai tévutakat jóval túlélve (pl.: 1960-as évek). E racionalista, modernista vonal a mai napig vitatott megítéléssel bír az építészek, képzőművészek közt. Egy könnyed, légies technikát választottam (akvarell) markáns színekkel, kis méretben, szemben a gigantikus, robosztus és lenyűgöző épülethalmazzal, hogy így jelenítsem meg egy darabját e kor építészeti szellemének (az ideológiáktól messze elhatárolódva!).
László Emőke – Fel 1.
Az alkotás középpontjában álló létra transzcendentális jelkép: átjáró a földi és a magasabb rendű között. A körülötte ismétlődő, ritmikus jelek az emberi jelenlét sokszorozódását, a tömeg anonimitását mintázzák. Az egyéni felemelkedés lehetősége a kollektív lét sűrű szövetében jelenik meg. Az anyaghasználattal csendes feszültséget szerettem volna teremteni, földi rend és transzcendencia között.
Majorné Bániczki Julianna – „… csak vadász ne jöjjön!”
Gyönyörködni akartam a friss hóban. Lesétáltam az utcánk végi kis bokros, csalitos részre.
Hirtelen felbukkant egy vadnyúl. Olyan kedves volt, ahogy ott ugrabugrált, hancúrozott a hóban…!
Eszembe jutottak egy régen olvasott kis vers sorai: „Nem baj, ha hull a hó, csak vadász ne jöjjön!”
(A vers Gazdag Erzsi Hull a hó című verse, és Ádám Jenő dallamával gyermekdalként is ismert.)
Molnár-Göb Zoltán – Lélekzet
Kísérletező alkat vagyok, festek, akrillal, akvarellel, olajjal, grafikázom, egyedieket (nem sokszorosít grafikát) többféle módszerrel, anyaggal.
Fentiekből adódóan a stílusjegyeim is változékonyak, de úgy gondolom, mégis egységesek, mivel van egy nagy átfogó, rendszerező ívük. Egy-egy technika és/vagy stílusváltás okán, sorozat jelleggel több, 10-20 képet szoktam készíteni.
Ez a kép is, egy ilyen laza kötésű „sorozat” vagy egység része. A kép, egy nem létező tájkép átirata, …… ürességében hordozza a teljességet, AMI alig észrevehetően mutatkozik meg. Átlebeg, megmozdul, jelen van a dermedt mozdulatlanságban, épp ezért válik láthatóvá és érzékelhetővé.
A fenti kontraszthatásokra építettem a képemet, ezek alkotják a vázát, ez az ok, a többi csak okozat.
MGZoltán
Navratil Zsuzsanna – Nyár_2025
tér – tér hiánya /szín – szín hiánya/fény – fény hiánya – nyár-nyár hiánya – felülettelen felület – e szavak érzete kapcsolódik számomra a digitális grafikámhoz
Alkotó társam és férjem, Mátyus Attila, Érden élő költő sorait is küldöm, melyet a mű ihletett:
A végtelen horizontján,
mint fényt az árnyék,
színekké álmodja a nyár.
A temenos.hu közös oldalunkon láthatóak és olvashatóak vagyunk.
Nimsz Terézia – Végtelen
Nem szeretek címet adni a képeknek. Ennél az alkotásnál megszületett a „cím” és utána a kép.
„Végtelen. Felnézek az éjszakai csillagos égre és mindig különös érzések járják át szívemet. Vágyakozás. Megnyugvás. Csodálat. Felfoghatatlan.”
Pálfalvy Éva – Árnyékvilágosító III.
Az Út néha megtörik…
Árnyaimat kiengedem fölfelé.
Ami távozni akar, hadd menjen – gondolatok, gondok, elhasznált levegő, elhasznált érzések,
sóhajok…
Árnyaimat kiengedem lefelé.
Rendezek, rendeződök, szétválasztok, elválasztom a jót a rossztól, a könnyűt a nehéztől,
feketét a fehértől.
Tisztítok és tisztulok.
Haladok tovább.
(de mi van a fal mögött…?)

Szigliget, művésztelep

Pazár Anna – Csend
Egy ködbe burkolt, vízparti tájat festettem, nyugodt visszafogott, meleg színharmóniában, egyszerre konkrét és elmosódó formákkal. A fák és a víz határa is sejtelmes, távlatokat nyitva a mögöttes térre. A számomra legkedvesebb technikával, akvarellel festettem, törekedve egy légies, puha, áttetsző, atmoszférikus képi csendre, amely szavakkal nehezen megfogalmazható.
Annál is inkább, hiszen már szóösszetételeink zömében a csendhez inkább a kemény, árnyas társítások a jellemzők. Fájdalmas, síri, kínos, ordító, üvöltő, halálos, nyomasztó, feszült… A líraibb összetételek jóval kevesebben, sőt a hétköznapi nyelvben elkopóban vannak, mint a bársonyos, szelíd, nyugtató, suttogó…, melyek színekben, formákban, képben szemléletesebben kifejezhetőek.
Ez volt az indíttatásom, elmerülni egy békés, építő gondolatiságában, mint egy pihentető alvás utáni reggel, átértékelve a tegnap nehézségeit.
Teret adva a megfigyelésnek, jelen lenni a csendjében, amikor nincs zakatolás, csak a tiszta kíváncsiság, egy ködös tájban, a tükröződő mozdulatlan vízben, a fák mögötti ismeretlen térben, egy külső és belső nyugalmi közegben keresve a válaszokat.
Inspirációm nem egy üres képi csend ábrázolása volt, ahol nem történik semmi, hanem egy olyan átmeneti tér, amely tele van mindazzal, ami éppen formálódik.
Következésképp munkám üzenete az a meggyőződésem, hogy valamennyiünknek egyre inkább fizikai és szellemi szükségletei ezek a valós vagy akár jelképes terek, a kilépés, a friss levegővétel, a tudatos jelenlét nyugalmi pillanatai, hagyni, hogy – ha csak egy kis időre is – a csend átölelhessen, tiszta gondolatokat ébresszen, visszatükrözőn, és ki-ki megtalálja benne saját belső visszhangját.
R. Nagy Erika – Három királyok
A Téli Tárlatra beadott pályázatom, a „Három királyok”. Mázatlan keménycserép korongozott figurák. Mivel ezzel a technikával leginkább körszimmetrikus formát lehet készíteni, így előre kell tervezni az alaptest arányait, amit megfelelő szikkadás után hajlítani lehet, az általunk elképzelt formára. Ez 40 éves gyakorlattal van, hogy sikerül is.
Somogyi Ferenc – Szimbiózis szobor
A környezetünkben lévő élőlények mind szerves kölcsönhatásban élnek egymással, létezésükkel önzetlen adnak és kapnak, így segítik egymást.
Az ember is ennek a rendszernek egy remélhetőleg fontos alkotóeleme ám nem csak fizikai síkon.
A természet a lelkünk kivetülése. Belőlünk sarjad, átszőve lényünket együtt lélegzik velünk s így általa érzékeljük a minket körül ölelő világ összes kusza rezdülését.
Szeretem a samott nyers, rusztikus felületét. Ez a képlékeny de zömök anyag meghatározza, hogy formailag miként gondolkozzak, de örömmel idomul a kezemhez, s így közösen születik az a tárgy, ami majd a térbe kerülhet.
Szabó Szilárd – Akko’ pihi?
Ez egy vegyes technikával készült kép. Egész pontosan a két pihenő munkás golyóstoll rajz, a láthatósági mellényük szövegkiemelő.
A háttér akvarellel és tussal készült. A célom az volt, hogy azt az állapotot örökítsem meg, amikor az ember munka közben megáll, megpihen és egy kicsit máshol jár.
A fekete háttér meghatározhatatlanná teszi a napszakot, mindegy, hogy reggeli műszakban, vagy az éjszakaiban dolgoznak, ez csak egy ‘pihi’, néhány perc, egy szusszanás, és újra menni kell dolgozni. De addig is – legalább fejben – valahol máshol vannak. A két alak mind kidolgozottságban, mind pedig az alkalmazott technikában eltér a háttértől, hogy ezt az érzetet erősítse.
Szabó Verona – Varrónők álma 1-2.
Tanulmányaim során (Magyar Iparművészeti Főiskola) megtanultam a szabás-varrás professzionális művelését. A főiskolai műhelyben az oktatók (becenéven nátlik) segítségével varrtuk csodás divatos ruháinkat is. Ebből az élményből született a Varrónők álma című textilgrafikám, amely papír alapra és egy kiszabott textilanyagra tollal rajzolt lírai álomszerű emlék.
A varrás tevékenység a nők életében szinte mindennapos. Egyszerű és művészi fokon alkotás is. Értékteremtés és szorosan a nőkhöz kapcsolódik.
Szabó Verona
Ferenczy Noémi-díjas textilművész
Varga Katalin – Remény
A Remény című alkotásomat a szomszédban folyó háború inspirálta.
A felhasznált 4D ultrahang fotó másolat. A béke formálódik, remény van rá, hogy megszületik!
Városi Ferenc – A máglyák áldozatainak emlékére
A funkciójukat vesztett, hulladéknak minősülő tárgyak is ébreszthetnek gondolatokat, kaphatnak új jelentést, akár műtárgyba beépülve lehet utóéletük.
Évtizedekkel ezelőtt egy MÉH telepen leborított kardánkereszt kupacot piszkálgatva-rakosgatva sugallták nekem új jelentésüket: a hatalomra jutott emberi gyarlóság jelképeket felmutató, Isten, király, törvény vagy akár felsőbbrendű nemzet nevében kegyetlenkedők áldozatainak állíthatna emléket.
A megvásárolt vasak sokáig várták sorsukat, míg tavaly összeállítottam a plasztikát.
A homorulat közepére helyezett keresztek hamvadó parázs hatású vörös-bordó tűzzománc bevonatot kaptak, a széleken függőlegesbe forduló, a posztamens kockakő síkjaira tapadó keresztek temetőket, emlékhelyeket, idéznek.
Viszmeg Angéla – Tűzmadár
Az erdőben sétálva pillantottam meg a lehullt háncsokat, és arra inspirált, hogy újra felhasználjam képek készítéséhez.
A Főnix hamvaiból újjászületik erősebb, szebb, mint valaha. Akrilfestékkel és aranyporral, valamint toll felhasználásával készítettem.
Mert aki kiégett, az tud újra ragyogni. „Az élet egy csoda”, egy körforgás.
FELHÍVÁS: TÉLI TÁRLAT 2026
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Parkvárosi Fiókkönyvtár: Én és az érzéseim – mesefoglalkozás
2026-01-30 14:00 - 15:00
PARKVÁROSI FIÓKKÖNYVTÁR:
Én és az érzéseim – mesefoglalkozás
Mi is az az öröm és boldogság? Játékos útikalauz gyerekeknek az érzések világába.
A foglalkozás 4-6 éves gyerekek számára segít játékos feladatokkal ismerkedni az érzelmek világával. A részvétel ingyenes, szülők számára is nyitott és egy órát vesz igénybe.
Regisztráció nem szükséges. További információ: pvk@csukalib.hu vagy személyesen a Parkvárosi Fiókkönyvtárban.

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Musimbe Dennis önálló estje "Ezt benéztem!"
2026-01-30 18:00 - 20:00 | SZEPES, Alsó u. 9., Érd, 2030, Magyarország
Január 30-án 18 órakor és 20 órakor Musimbe Dennis önálló estje „Ezt benéztem!” címmel Érden, a Szepes Gyula Művelődési Központban!Műsorvezető: Sipos Orsolya

Mikor biztosra veszel dolgokat: színész leszel és Lipótvárosból irány Hollywood. Mikor azt hiszed mindent tudsz az apádról, aztán egyik nap suli után gyanútlanul hazaérsz és meglátsz valamit, amit nem kéne. Mikor nem hiszel az UFO-kban, de kiderül: „Ezt benéztem” – Musimbe Dávid Dennis legújabb önálló estje.
Jegyek kaphatók a https://dumaszinhaz.jegy.hu/ticketsearch/city/erd oldalon, valamint az Interticket országos jegyirodáiban (https://www.jegy.hu/jegyirodak). (A nem dumaszinhaz.jegy.hu-n vásárolt jegyekért kezelési költséget számolhatnak fel!)
Az előadást keresleti alapon árazzuk! További tájékoztatásért kérjük, látogassanak el az ehhez kapcsolódó információs oldalunkra: https://dumaszinhaz.hu/kereslet-alapu-dinamikus-arazas/

BOLHICIRMI TÉLI VARÁZS TURNÉ 2026!-Érd
2026-01-31 16:00 - 17:00 | PARKVÁROS, Gépész u. 14., Érd, 2030, Magyarország
Gyerekek, szülők, nagyszülők!Készüljetek, mert Bolhi és Cirmi újra útnak indulnak – ezúttal egy igazi téli mesebirodalomba repítenek bennünket!
Zenés, táncos, interaktív gyerekelőadás Téli meglepetések, közös éneklés, játék Találkozási lehetőség Bolhival és CirmivelMűsor után ajándéktárgyak a helyszínen kaphatóak!
Ajánlott korosztály: 2–8 évElőadás hossza: kb. 45 percJegyek: elővételben kedvezményesen online!Jegy akciósan 2800 Ft (4000Ft helyett)1 éves kor alatt ingyenes!Információ: 06 70 600 2294„Ahol Bolhicirmi táncol, ott a gyerekmosoly garantált!”Ha szeretnél egy szívmelengető, vidám téli családi programot, ne maradj le – a jegyek gyorsan fogynak!Helyszín: Érd Parkvárosi Közösségi ház2026.01.31. 16:00

Farsangi délszláv táncház
2026-02-01 17:00 - 19:30 | PARKVÁROS, Gépész u. 14., Érd, 2030, Magyarország
Farsangi délszláv táncház:

Horvát farsangi népszokások ismertetése
Viseletbemutató
Horvát ételek, farsangi fánkok kóstoltatása

Zenél a Kolo Zenekar
Helyszín: Parkvárosi Közösségi Ház (Érd, Gépész u. 14.)
Időpont: 2026. 02. 01. 17:00-19:30
A belépés díjtalan.
A délszláv táncház további időpontjai:
március 22.
április 12.
május 10.
Szeretettel várjuk az érdeklődőket!
Érdi Horvát Önkormányzat

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Zenés délutánok
2026-02-02 13:30 - 15:30, 2026-02-03 13:30 - 15:30 | SZEPES, Alsó u. 9., Érd, 2030, Magyarország
TELTHÁZ
Zenés délutánok – A három tenor koncertje – válogatás opera, musical, táncdal, olasz és magyar retro slágerekből
Regisztrációs jegy igénylése szükséges a Szepes Gyula Művelődési Központ vagy a Parkvárosi Közösségi Ház információs pultjánál!
Regisztrációs jegy január 13-tól igényelhető!
A zenés délutánok időpontjai:
2026. február 2. 13:30
2026. február 3. 13:30
A program az „Idősen, aktívan, Érden” programsorozat keretében kerül megrendezésre.
A részvétel az érdi 65 év felettieknek ingyenes.

A szervezők a programváltozás jogát fenntartják.
A konferencián résztvevők elfogadják a házirendet, valamint elfogadják, hogy a konferencián készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Gyermekkönyvtár: Babával a könyvtárban
2026-02-03 10:00 - 12:00
Csendes beszélgetések kisgyermekes szülőknek minden hónap első keddjén a Gyermekkönyvtárban.A programon a részvétel ingyenes.

Rajzszakkör gyerekeknek
2026-02-03 16:00 - 17:30, 2026-02-10 16:00 - 17:30 | PARKVÁROS, Gépész u. 14., Érd, 2030, Magyarország
Rajzos-festő foglalkozás 7 – 12 éves gyerekeknek a Parkvárosi Közösségi Házban, februárban is kedd délutánonként 16 órától 17:30-ig.
A fiatalok alkotói készségeinek fejlesztéséért, kreatív gondolkodásuk támogatásáért!
1,5 órányi játékos, kreatív kikapcsolódás a gyermekednek – több órányi pihenéssel felérő szabad, csendes óra a földszinti könyvtárban Neked!
A gyerekek játszva fedezhetik fel a rajz- és festőeszközökben rejlő lehetőségeket, miközben jókedvvel, önbizalommal töltekeznek.
Az aktuális havi program részletei mindig a https://bohemkuckom.hu/kreativfoglalkozasok/festes-gyerekeknek oldalon olvashatóak.

Jelentkezni a fenti honlapon “Foglalok” menüpontnál, érdeklődni a 20/226-2853 telefonszámon lehet!
Várom szeretettel a gyermekeket!
Szegedy Tamara

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Európa kultúrkvíz - Franciaország
2026-02-03 17:00 - 19:00 | MÚZEUM, Budai út 4., Érd, 2030, Magyarország
A Magyar Földrajzi Múzeum minden hónap első keddjén kvízestet szervez egy-egy országhoz kapcsolódóan 2-5 fős csapatoknak.
Jelentkezés: Jávor Gellért, múzeumpedagógus javor@foldrajzimuzeum.hu
További információ: www.foldrajzimuzeum.hu
A kvízest díja 1000 Ft/fő.

Moldován András könyvbemutató Turné - Érd
2026-02-03 18:30 - 20:30 | SZEPES, Alsó u. 9., Érd, 2030, Magyarország
Találkozz Moldován Andrással és ha szeretnél, az előadás utáni fogadáson kérdezz bármit egy kötetlen beszélgetés keretében!
Vannak esték, amelyek meghatározzák, merre mész tovább, reméljük ez az egyik ilyen alkalom lesz.Létezik boldogság önismeret és őszinteség nélkül? Elvszerűnek vagy jogszerűnek kell lennünk? Az egyéni sikerek csak csapatban jönnek létre? Soha ne add fel, vagy az első veszteség a legkisebb veszteség? Gépromboláshoz vezet az AI? Mi az a leadership? Lehet-e jó vezető, aki nem jó ember?Rengeteg kérdés!A Cápák között ikonikus befektetője, Moldován András, a Határtalan Keretek könyvbemutató turné során nem csak előadást tart, hanem a nézők kérdéseire is válaszol! Ez nem csupán egy könyvbemutató — hanem egy ritka lehetőség, hogy közvetlenül beszélgess egy sikeres vállalkozóval, aki a saját tapasztalataiból épített birodalmat.Aki személyesen is akar találkozni Moldován Andrással, annak most lehetősége van Vip jegyet vásárolni, amivel részt vehet az előadás utáni állófogadáson és egy excluzív ajándékcsomagot is kap!
Vásárolható jegyek:
1. VIP jegy, amely tartalmaz: – előadás jegy, állófogadás belépő az előadás után, dedikált könyv, exclusive ajándékcsomag2. Jegy + dedikált könyv3. Jegy
Vásárolj jegyet most, és lépj be azok közé, akik nemcsak hallgatják a sikertörténeteket, hanem részei is annak!

Gyermekkönyvtár: Sándor Csilla: Az Urál hegység mesekincsei
2026-02-04 10:00 - 12:00
GYERMEKKÖNYVTÁR:
Sándor Csilla: Az Urál hegység mesekincsei című előadása
A részvétel előzetes jelentkezéshez kötött:
– gyk@csukalib.hu
– 06 23/740 268

Érdi Csillagászati Klub
2026-02-04 18:00 - 20:00 | MÚZEUM, Budai út 4., Érd, 2030, Magyarország
Érdi Csillagászati Klub
Homonnay Zoltán: Kémiai elemek keletkezése
A program ingyenes!
erdi.csillagaszati.klub@gmail.com

Asszonyműhely - Harthné Virág Kata, népi iparművész - gyékény poháralátét fonása
2026-02-05 16:30 - 19:00 | MÚZEUM, Budai út 4., Érd, 2030, Magyarország
Asszonyműhely
Harthné Virág Kata, népi iparművész – gyékény poháralátét fonása
A program díjtalan, de előzetes regisztrációhoz kötött!
e-mail: regisztracio@foldrajzimuzeum.hu
18 év felettieknek szóló program!

Hogyan ne tedd lóvá magad?! - Az önigazolástól az önbecsülésig - Dr. Bánki György
2026-02-06 18:30 - 20:00 | SZEPES, Alsó u. 9., Érd, 2030, Magyarország
Van az úgy, hogy igazából nem is hazudunk. Csak egy picit áthangoljuk a történetet és megteremtjük a magunk igazságát. Megmagyarázzuk, amit helytelenül tettünk.
„Ez most kivételes helyzet volt.”„Mindenki így csinálja.”„Nagy volt rajtam a nyomás.”

Az önigazolás nem bűn, az elménk épségét őrizzük vele, mert az állandóságra, a megmagyarázhatóságra elemi módon szükségünk van. De ugyanakkor veszélyes üzem: a tragikusnak bizonyuló önigazolás is apróságokkal indul. Végül elfelejthetjük, hogy néz ki az igazság és hogy kik vagyunk valójában. Mert az önigazolás az önismeret ellentéte.– Hogyan ismerjük fel?– Hogyan működik és mihez vezet?– Megfordítható-e, ha mélyre jutottunk a mocsarában?
Ezekről a mindannyiunkat érintő kérdésekről szól az előadás.
Jegyinformáció: Könyvkupon – Több, mint belépő
A promóciós csomagunk tartalmazza a könyv és belépő árát egyaránt. Kedvezményes belépést biztosít rendezvényeinkre.
Miről szól a könyv?
A Tükör és Térkép – Önismeret és iránymutatás c. könyv a KULT TÚRA rendezvények esszenciája: gondolatok, történetek és felismerések, amelyek túlmutatnak egyetlen estén. Egy könyv, ami hazaviszi az élményt.
– Egy helyen gyűjti össze a legérdekesebb gondolatokat és történeteket, amelyek rendezvényeinken elhangzanak.– Útmutató és inspiráció, amely segít jobban megérteni önmagad és a világot.– Időtálló érték, amelyhez bármikor vissza nyúlhatsz – amikor új lendületre, válaszokra vagy megerősítésre van szükséged.
Fontos tudnivalók a promóciós csomagról
– Kedvezőbb áron biztosítja a belépést a rendezvényre.– A promóciós csomag eleme a könyvkupon. A könyvkupon részét nem kötelező beváltani.– A könyv átvehető az előadás kezdete előtt 20 perccel, a kupon felmutatásával.– Az előadás után is átvehető a kupon felmutatásával.

Jegyek: https://in-time.hu/e/hogyan-ne-csapd-be-onmagad-erd-260206

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Vízkereszt: vagy, amit akartok
2026-02-07 16:00 - 18:00 | PARKVÁROS, Gépész u. 14., Érd, 2030, Magyarország
„Vízkereszt, vagy amit akartok” – új időpontban!

A január 18-ra meghirdetett Felvonási Tünetek Színjátszó Műhely előadása, a „Vízkereszt, vagy amit akartok” betegség miatt elmaradt, de örömmel jelentjük be az új időpontot: február 7., 16:00.
A Felvonási Tünetek Színjátszó Műhely bemutatja William Shakespeare művét Szabó Lőrinc fordításában.

Az előadás ingyenes, adományukkal a társulat további munkáját segítik.

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Helyszínváltozás! Lélekablak - A szabadság ára / Rékasi Károly Márai-estje Érden!
2026-02-07 18:00 - 20:00 | SZEPES, Alsó u. 9., Érd, 2030, Magyarország
Helyszínváltozás!
A Lélekablak – A szabadság ára / Márai ’125 című előadás nem a Szepes Gyula Művelődési Központban, hanem az Érdi Galériában (2030 Érd, Alsó utca 2.) kerül megrendezésre.
Lélekablak – A szabadság ára / Márai ‘125
Márai Sándor-est egy részben (60 perc)
Márai Sándor (1900-1989) írói műfajokban gazdag életműve, tragikus fordulatokban sem szűkölködő élete, annak bemutatása, értelmezése sokfajta megközelítést tesz lehetővé. Ez a játék a két világháború közötti szakmai és közönségsikert jelentő bő évtizedet drámai erővel lezáró 1948 utáni időszakot, a magyar olvasóktól, s főleg a magyar történelemtől, kultúrától, nyelvtől kényszerűen elszakított alkotóember gyötrelmes belső vívódásait érzékelteti egy számára idegen közegben. Kinek és miért írjon? Hogyan fejtse ki nemzetnevelő és mentő szándékát, miközben tapasztalnia kell a polgári életforma szétesését, a polgári értékek devalválódását, sőt teljes megsemmisülését.
A konok, megalkuvásra képtelen embernek viaskodnia kell a lélek legmélyebb regisztereiben meglévő, onnan soha el nem tűnő honvágy érzésének leküzdésével, amely teljes mértékben természetesen sohasem sikerül. Egy nagyformátumú ember több évtizedes írói-lelkiismereti küzdelmének leképeződése ez a színpadi játék. S persze a hazaszeretet, a magyar ember jövőjéért, sorsáért való aggódás és reménykedés himnusza, fájdalmasan szép emberi története. Minden „áthallás”, minden ma is érvényesnek tűnő megállapítás, üzenet pusztán a véletlen műve.
Márai Sándor írásainak felhasználásával szerkesztette: Koltay Gábor
Zenei szerkesztő: Tóth Zoltán
Előadja: Rékasi Károly színművész

A szervezők a programváltozás jogát fenntartják.
A konferencián résztvevők elfogadják a házirendet, valamint elfogadják, hogy a konferencián készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Jövőre Veled ugyanitt - A Pesti Művész Színház vígjátéka
2026-02-08 19:00 - 21:00 | SZEPES, Alsó u. 9., Érd, 2030, Magyarország
💫 Egy különleges szerelem története, amely évtizedeken átível!
Bernard Slade 1975-ben írta Jövőre veled ugyanitt című vígjátékát, amelyet Tony-díjra jelöltek, majd a filmadaptációjáért az Oscar-jelölést is begyűjtötte. A darab több mint 1400 előadást ért meg a Broadwayn, a világ több országában is bemutatták. A történet szereplői Doris és George, akik ugyan mással élnek házasságban, mégis minden évben egy februári hétvégét egymással töltenek, az évek során pedig a kaland mély emberi kapcsolattá válik.
Szereposztás
George………………… Egyházi Géza
Doris……………………. Fogarassy Bernadett
Írta: Bernard Slade
RENDEZŐ: Márton András Jászai Mari-díjas művész
Videóajánlók:
https://www.youtube.com/watch?v=fLgsnRX3ZKA
https://www.facebook.com/reel/1504844800932238
https://www.facebook.com/share/v/1EtqQd3t3U/

Egészségére!
2026-02-09 14:00 - 17:00 | SZEPES, Alsó u. 9., Érd, 2030, Magyarország
Egészségére!

A szem megbetegedései, látásproblémák és azok kezelése idős korban – dr. Móricz Gabriella szemész szakorvos előadása

A program az „Idősen, aktívan, Érden” programsorozat keretében kerül megrendezésre.
A részvétel az érdi 65 év felettieknek ingyenes.

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Parkvárosi Fiókkönyvtár: Farsangi buli a könyvtárban
2026-02-09 14:00 - 17:00
PARKVÁROSI FIÓKKÖNYVTÁR:
Farsangi buli a könyvtárban – öltözz be a kedvenc mesefigurádnak!
Sok szeretettel várunk mindenkit egy farsangi bulira a könyvtárban! Öltözzetek be a kedvenc mesefigurátoknak és egy meglepetés ajándékkal kedveskedünk nektek!Étel és ital – mivel könyvtári rendezvény – nem lesz. Ha hoznak magukkal a gyerekek, akkor azt az előtérben fogyaszthatják el. Lesz viszont kézműves program, fényshow és zene is.

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Belső értékeink nyomában
2026-02-10 10:00 - 12:00 | GALÉRIA, Alsó utca 2., Érd, 2030, Magyarország
A személyiségfejlesztő foglalkozássorozat célja, hogy a belső értékeinket, mint a harmónia, béke, őszinteség, szeretet, újból „élővé” tegyük, és így egy olyan emberi értékrend kialakításának legyünk a részesei, amire régóta vágyunk.

A program az „Idősen, aktívan, Érden” programsorozat keretében kerül megrendezésre.

A részvétel az érdi 65 év felettieknek ingyenes.

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Világjáró esték - dr. Mari László: Dél-Afrika - a Jóreménység fokától a Krüger Nemzeti Parkig
2026-02-10 18:00 - 19:30 | MÚZEUM, Budai út 4., Érd, 2030, Magyarország
Újabb Világjáró Este!
dr. Mari László egyetemi docens, ELTE TTK FFI Természetföldrajzi Tanszék: Dél-Afrika – a Jóreménység fokától a Krüger Nemzeti Parkig
Belépődíj: 500 Ft/fő, Múzeumbarát Köri tagkártyával ingyenes!

Vidám kísértet-Érd
2026-02-10 19:00 - 20:00 | SZEPES, Alsó u. 9., Érd, 2030, Magyarország
Charles és Ruth házassága nem épp a tomboló szenvedélyről híres, mindenesetre kényelemben és megértésben telik. Charles író, és a következő regényéhez esettanulmányt végez: meghív egy médiumot, rendezzen szeánszot a házukban. A játék komikus fordulatot vesz, amikor rájönnek, visszaidézték a hét éve elhunyt előző feleséget, Elvirát, akinek esze ágában sincs újra eltűnni férje életéből.

Szereplők:Charles – Peller KárolyRuth – Kékkovács MaraEdith, a szobalány – Seany ScivieroMrs. Bradman – Ullmann ZsuzsaMadame Arcati – Náray ErikaElvira – Szendy SzilviDr. Bradman – Péter Richárd

Természetbúvár szakkör 9-12 éveseknek
2026-02-12 15:00 - 16:00 | MÚZEUM, Budai út 4., Érd, 2030, Magyarország
Természetbúvár szakkör 9-12 éveseknek Siposné Szigethy Anna és Sipos György vezetésével
A programon a részvétel díjtalan, de előzetes regisztrációhoz kötött!
Regisztráció: regisztracio@foldrajzimuzeum.hu

Csiga Duó Gyermekzenekar - Kalandozás Farsangiában
2026-02-13 10:00 - 12:00 | PARKVÁROS, Gépész u. 14., Érd, 2030, Magyarország
Csiga Duó Gyermekzenekar – Kalandozás Farsangiában
Nehéz napok járnak mostanában Farsangiára!A gonosz Nemnevet sárkány elrabolta Vidoretta hercegnőt,hogy ezzel lehetetlenné tegye Farsangia nemzeti ünnepét, a Farsangot.Hogy miként szabadítjuk ki a gyerekek segítségével a hercegnőt,megtudhatjátok a Csiga Duó Kalandozás Farsangiában című zenés műsorából.
Időpont: 2026. 02. 13. 10:00Helyszín: Parkvárosi Közösségi Ház, ÉrdJegyár: 1500 FtA jegyek a Parkvárosi Közösségi Házban, nyitvatartási időben vásárolhatók meg.

A szervezők a programváltozás jogát fenntartják.A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Filmklub Bárdos Csaba filmtörténész-esztétával
2026-02-13 17:00 - 20:00 | GALÉRIA, Alsó utca 2., Érd, 2030, Magyarország
A programon a részvétel díjtalan.
A Filmklub időpontjai 2026-ban:
Január 16.
Március 13.
Április 10.
Május 8.

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

TELTHÁZ! Somogyi András - Kölcsön Arcok
2026-02-13 19:00 - 21:00 | SZEPES, Alsó u. 9., Érd, 2030, Magyarország
Kölcsön Arcok – Somogyi András ÚJ önálló estje!
Helyszín: Érd, Szepes Gyula Művelődési Központ
Kapunyitás: 18:40, műsorkezdés: 19:00
Sok szeretettel várunk mindenkit!

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Festőklub felnőtteknek
2026-02-14 09:00 - 13:00 | PARKVÁROS, Gépész u. 14., Érd, 2030, Magyarország
A legkorábban érkező tavaszi madarak közé tartoznak a pajzsoscankók és az aranylilék, amelyek már február közepén megjelenhetnek.
A tavasz hírnökeihez csatlakozva festményeinken kora tavaszi szépségeket festünk februárban.
Felnőtteknek szóló festőklub a Parkvárosi Közösségi Házban február 14. és 21-én – havonta 2 alkalommal is, választható vagy ismételhető, szombat délelőtt 9 órától 13 óráig.

Februári témánk: A festés öröme a Tiéd! – A tavasz hírnökei

A festőklubon a teljesen kezdők és a gyakorlottabbak is megtalálják az örömöt és a kihívást!

Minden alkalommal feszített vászonra, akrilfestékkel készülnek a fő alkotások.
Változatos színkeverési feladatokkal és festészeti technikákkal gazdagítjuk tudásunkat.

Célunk, hogy egyediséget, hangulatot, érzéseket visszatükröző képek születhessenek, miközben az alkotók a hétköznapi rutinból kikapcsolódnak.
Az aktuális havi részletes program itt érhető el: https://bohemkuckom.hu/kreativfoglalkozasok/festoklub

Jelentkezni a fenti honlapon “Foglalok” menüpontnál, érdeklődni a 20/226-2853 telefonszámon lehet!
Várom szeretettel a kikapcsolódásra vágyó Hölgyeket, Urakat!

Szegedy Tamara

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.
